Esimene lehenumber ilmus neljapäeval 1. märtsil 1806, teine reedel 9. märtsil ning neljas kolmapäeval 28. märtsil. Vahepealne, kahjuks seni leidmata kolmas number saadi tsensorilt tagasi laupäeval 17. märtsil. Kui arvestada, et ükski ajalehe  väljaandjatest ei elanud Tartus, mis on märgitud lehe ilmumiskohaks, vaid tegutsesid kolmnurgas Põlva-Kanepi-Võru, siis pole ebalevas alguses midagi imelikku. Pigem vastupidi, juba esimese kuuga saavutati ajalehe - pealegi veel esimese maakeelse - väljaandmiseks vajalik töörütm.